cyanic-selkie/wikianc huggingface dataset:
பெரு
தொல் பழங்காலத்தில் இன்றைய பெரு நாட்டுப் பகுதியில் உலகின் சிறப்பு வாய்ந்த தொல்பழம் நாகரிகங்களில் ஒன்றான வடச் சிக்கோ நாகரீகம் செழித்து இருந்தது. அது மட்டுமல்லாமல், கொலம்பஸ் அமெரிக்கக் கண்டத்தில் கால் வைக்கும் முன்னர் அமெரிக்கக் கண்டங்களில் இருந்த யாவற்றினும் மிகப்பெரிய பேரரசாக விளங்கிய இன்கா பேரரசும் இங்குதான் இருந்தது. 16 ஆவது நூற்றாண்டில் (கி. பி), எசுப்பானியப் பேரரசு இன்க்கா பேரரசை வென்று ஆட்சி செலுத்தத்தொடங்கியது. 1821ல் இன்றைய பெரு நாடு எசுப்பானிய பேரரசிடம் இருந்து விடுதலை பெற்றது. கடந்த நூறாண்டுகளுக்கும் மேலாக பெரு நாடு பலவிதமான அரசியல் மற்றும் பொருளியல் குழப்பங்களுக்கும் உள்ளாகி, ஏற்றத்தாழ்வுகள் அடைந்து இன்று முனைந்து முன்னேறி வரும் ஒரு நாடு ஆகும்.
பெரு நாடு மக்களால் தேர்ந்தெடுக்கும் குடியரசுத் தலைவரால் மக்களாட்சி முறையில் 25 நிலப்பகுதிகளாக வகுத்து ஆளப்படுகின்றது. இந்நாட்டின் நில, வானிலைச் சூழல் அமைப்புகள் மிகப் பல வகையின. உலகில் உள்ள 32 வகையான வானிலைச் சூழல் வகைகளில் 28 வகையை இந்நாட்டில் காணலாம். நில உலகில் உள்ள தனித்து அறியத்தக்க 117 வகையான நில-உயிரின-செடி கொடியின சூழகங்களில் 84 வகையான பகுதிகள் இந்நாட்டில் உள்ளன, இந்நாட்டு நிலப்பகுதிகளில் பசிபிக் பெருங்கடல் கரையோரப்பகுதிகளில் இருக்கும் ஈரப்பதம் குறைந்த வரண்ட நிலப்பகுதிகளில் இருந்து மழைக்காடுகள் நிறந்த அமேசான் காடுகளும் பனி சூழ்ந்த உயர் ஆண்டீய மலைகளும் உள்ளன. இந்நாட்டில் 60% பரப்பளவு காடுகள் சூழ்ந்துள்ளன. என்றாலும் அதில் 6% மக்கள்தொகையினரே வாழ்கின்றனர். இந்நாடு வளரும் நாடுகளில் ஒன்றாகும். தற்பொழுது 50% மக்கள் ஏழ்மையில் இருக்கின்றார்கள் எனினும் நடுத்தரமான மனித வளர்ச்சி சுட்டெண் கொண்டுள்ள நாடு ஆகும். இந்நாட்டின் பொருள்வளம் கூட்டும் தொழில்கள் வேளாண்மையும், மீன்பிடித்தலும், நிலத்தடி கனிவளம் எடுத்தலும், துணிமணிகள் போன்ற பொருள்களை உற்பத்தி செய்தலும் ஆகும்.
இந்நாட்டின் 28 மில்லியன் மக்கள் பல இனத்தவர்களாகவும் பன்முக பண்பாடுகள் கொண்டவர்களாகவும் உள்ளனர். எசுப்பானிய மொழி பேசுவோர்கள்தாம் பெரும்பான்மையாக இருந்தபோதிலும், இப்பகுதிகளின் "இந்தியர்கள்" என்று சொல்லப்படும் பழங்குடிகளின் மொழிகளாகிய கெச்சுவா மொழியும் (மலைப்பகுதிகளில்), அய்மாரா மொழியும் (தெற்கே), வேறுபல மொழிகளும் (அமேசான் காடுகளில்) பேசுகிறார்கள். பல்லின மக்க்கள் கூடி வாழ்வதால் பல தனித்தன்மை வாய்ந்த உணவு வகைகளும், இசை, இலக்கியம், நடனம் போன்ற கலை வடிவங்களும் சிறப்பாக உள்ளன.
பெயர் காரணம்
பெரு என்னும் பெயர் பிரு (Birú) என்னும் பெயரிலுருந்து உருவானதாகும். இது பனாமா, சான் மிகுயேல் வளைகுடாவிற்கருகே 16ஆம் நூற்றாண்டில் வசித்துவந்த மன்னர் ஒருவரின் பெயராகும். அவரை 1522 இல் எசுபானியர்கள் முதன்முதலில் சந்தித்த போது, ஐரபியருக்கு புதிய உலகின் தென்கோடியாக இவரின் ஆட்சியிடத்தை கருதினர். ஆகவே பிரான்சிஸ்கோ பிசாரோ, மேலும் தெற்கு நோக்கிச் சென்றபோது, இவரின் பெயராலேயே அவ்விடங்களை அழைத்தார்.
எசுபானிய அரசு 1529இல் இப்பெயரை எசுப்பானிய அரசு அதிகாரப்பூர்வமானதாக ஏற்று அதிலிருந்த இன்கா பேரரசின் ஆட்சிப்பகுதியைப் பெரு மாகாணம் (province of Peru) எனப்பெயரிட்டது. பிற்கால எசுப்பானிய ஆட்சியில் இவ்விடத்தின் பெயர் பெருவின் ஆட்சிப்பகுதி (Viceroyalty of Peru) என இருந்தது. பெருவிய சுதந்திரப்போருக்கு பின் பெரு குடியரசு என்று அழைக்கப்படுகின்றது.
உத்கல பிராமணர்
உத்கல பிராமணர் (Utkala Brahmin)   எனப்படுவோர் இந்தியாவின் இந்து பிராமணர்களின் உட்பிரிவினர் ஆவர். உத்கல பிராமணர்கள் ஐந்து பஞ்ச கௌடர் பிராமண சமூகங்களில் ஒன்றாக குறிப்பிடப்பட்டுள்ளனர். இச்சமூகத்தினரின் ஒடியா மொழியை தாய்மொழியாகக் கொண்டோராவர். புரி ஜெகன்நாதர் கோயிலின் வரலாற்று பராமரிப்பாளரும் பூசகரும் இச்சமூகத்தினர் சேர்த்தவர்கள் ஆவார். இவர்கள் ஒடிசா மாநிலத்தில் அதிக அளவில் வசிக்கின்றனர்.
பெரு
வரலாறு
பெருவியன் பகுதியில் மனிதர்கள் சுமார் கி. மு. 9,000 ஆண்டுகளுக்கு முன்னர் இருந்ததற்கான ஆதாரங்கள் உள்ளன. பெருவில் இதுவரை அறியப்பட்ட மிகப்பழைய நாகரிகமாக இருப்பது, நோர்டே சிக்கோ நாகரிகமாகும். இது பசுபிக் கடற்கரைப் பகுதியில் கி. மு 3000 முதல் 1800 வரை செழித்திருந்தது. இத்தகைய ஆரம்பகால முன்னேற்றங்களைத் தொடர்ந்து கபிஸ்னிக், சாவின், பரகாஸ், மொசிகா, நாஸ்கா, வாரி, மற்றும் சிமூ போன்ற தொல்பொருளியல் கலாசாரங்கள் தோற்றம் பெற்றன. 15 ஆம் நூற்றாண்டில், இன்காக்கள் பெரும் சக்தியாக இவ்விடத்தில் விளங்கியதுடன் ஒரு நூற்றாண்டு காலமாக, முன் கொலம்பிய அமெரிக்காவில் மிகப்பெரிய பேரரசை உருவாக்கினார்கள். அன்டியன் சமூகங்கள் விவசாயத்தை அடிப்படையாகக் கொண்டிருந்ததுடன், நீர்ப்பாசனம் மற்றும் படிக்கட்டுப் பயிர்ச்செய்கை போன்ற தொழினுட்பங்களையும் மேற்கொண்டனர். ஒட்டக வளர்ப்பும் மீன்பிடியும் ஏனைய முக்கிய தொழில்களாக இருந்தன. இந்த சமூகத்தில் சந்தை அல்லது பணம் பற்றிய எந்த அறிவும் இல்லாமையால், இவர்களிடம் பண்டமாற்று முறையே இருந்துவந்தது.
உத்கல பிராமணர்
மேற்கோள்கள்
பகுப்பு:பஞ்ச கௌடர் பகுப்பு:பிராமணர்
பெரு
வரலாறு
1532 ஆம் ஆண்டு திசம்பரில், பிரான்சிஸ்கோ பிசாரோவின் தலைமையிலான போர்வீரர்கள் இன்கா பேரரசர் அதகுவல்பாவை தோற்கடித்தனர். பத்து வருடங்களின் பின்னர், எசுப்பானிய மன்னரினால் பெரு உப அரசு நிறுவப்பட்டதுடன் தென் அமெரிக்க குடியேற்றங்கள் பலவற்றையும் இது உள்ளடக்கியிருந்தது. உப அரசராகிய பிரான்சிஸ்கோ டி டொலிடோ 1570 களில் நாட்டை மறுசீரமைத்ததுடன், அதன் பிரதான பொருளாதார நடவடிக்கையாக வெள்ளி சுரங்க அகழ்வையும் அதன் முதன்மைத் தொழிலாளர்களாக அமெரிந்தியன் கூலிப்படையினரையும் கொண்டிருந்தனர்.
பெருவியன் தங்கக் கட்டிகள் எசுப்பானிய அரசுக்கு நல்ல வருவாய் அளித்ததுடன் ஐரோப்பா மற்றும் பிலிப்பைன்ஸ் போன்ற இடங்களுக்கும் நீடித்த ஒரு சிக்கலான வர்த்தக வலையமைப்பிற்கு வழிவகுத்தது. இவ்வாறு இருந்த போதிலும், 18 ஆம் நூற்றாண்டு காலப்பகுதியில், வெள்ளி உற்பத்தி வீழ்ச்சியடைந்தமையும் பொருளாதார பன்முகத்தன்மையும் அரச வருமானத்தைப் பெரிதும் குறைத்தன. இதன் பிரதிபலிப்பாக அரசு வரியை அதிகரிக்க ஒரு தொடர்ச்சியான பிரகடனங்களாக போர்போன் சீர்திருத்தத்தை இயற்றியதனால் உப அரசானது பிரிவினைக்குள்ளாகியது. புதிய சட்டங்கள் டூப்பாக் அமாரு II அவர்களின் கிளர்ச்சியையும் ஏனைய கிளர்ச்சிகளையும் தூண்டிவிட்டதுடன், பின்னர் இவை அனைத்தும் அடக்கப்பட்டன.
இலத்தீன் அமெரிக்க கூட்டமைப்பின் பொலிவாரிய திட்டங்கள் சீர்கெட்டமை மற்றும் பொலிவியாவுடனான ஒற்றுமை நிலையின்மை நிரூபிக்கப்பட்டமை ஆகிய காரணங்களால் பெருவியன் தேசிய அடையாளம் இந்தக் காலத்திலேயே உருவாகியது.
ஆட்சியமைப்பு
பெரு நாடு 25 ஆட்சிப்பகுதிகளையும் லிமா ஒன்றியத்தையும் கொண்டுள்ளது. ஒவ்வொரு ஆட்சிப்பகுதியும் மக்களால் தேர்வுசெய்யப்படும் தலைவர் மற்றும் ஆலேசகர்குழுவால் நிர்வகிக்கப்படுகின்றது. இவர்களின் பதவிக்காலம் 4 ஆண்டுகள் ஆகும். ஆட்சிப்பகுதியின் வளர்ச்சி திட்டம், பொது முதலீட்டு திட்டங்களை செயல்படுத்துவம், பொருளாதார நடவடிக்கைகளை ஊக்குவிப்பதும், மற்றும் பொது சொத்து நிர்வகிப்பதும் இவர்களின் பணியாகும். லிமா ஒன்றியம் மட்டும் நகர சபை மூலமாக நிர்வகிக்கப்படுகின்றது. அரச சார்பற்ற அமைப்புகள் பலவும் அதிகாரம் பரவலாக்கத்திற்கு பெரிதும் உதவி இன்றளவும் அரசியலில் செல்வாக்கும் செலுத்திவருகின்றன.
வெளி இணைப்புகள்
* பகுப்பு:தென் அமெரிக்க நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
இசுரேலின் வரலாறு
வரலாறு
கிறித்து பிறப்புக்கு முன் 2ஆம் மில்லினியத்தின் போது, கானான் என்னும் பகுதி (அதன் ஒரு பகுதி பின்னர் இஸ்ரேல் என்று அறியப்பட்டது) 1550 கிமு முதல் 1180 கிமு வரை எகிப்தின் புதிய இராச்சியம் ஆதிக்கம் செலுத்தியது. இசுரேலின் வரலாற்றில் பதிவுசெய்யப்பட்ட ஆரம்பகாலப் போர் கிமு 1457 இல், கானானைட் படைகளுக்கும் மூன்றாம் பரோ துட்மோஸ் படைகளுக்கும் இடையில், மெகிடோவில் (கிரேக்க மொழியில் அர்மகெதோன் என அழைக்கப்படுகிறது) நடந்தது. கானானியர்கள் தங்கள் வரலாற்றை எழுதவில்லை, ஆனால் துட்மோஸின் எழுத்தாளர், ஜானேனி இந்த போரை பதிவு செய்தார்.
4 ஆம் நூற்றாண்டில் ரோமானிய சாம்ராஜ்யத்தால் கிறித்துவம் ஏற்றுக்கொள்ளப்பட்டது கிரேக்க-ரோமானிய கிறிஸ்தவ பெரும்பான்மைக்கு வழிவகுத்தது.இப்பெரும்பான்மை 4 ஆம் நூற்றாண்டில் இருந்து 7 ஆம் நூற்றாண்டு வரை அரபு முஸ்லீம் பேரரசுகளால் கைப்பற்றப்பட்ட வரை மட்டுமல்லாமல், மற்றொரு முழு ஆறு நூற்றாண்டுகளுக்கும் நீடித்தது. சிலுவைப்போர் காலம் (1099-1291) முடிவடைந்த பின்னர் இஸ்ரேல் மக்கள் படிப்படியாக பெரும்பான்மையாக முஸ்லிம்களாக மாறினர், அந்த சமயத்தில் இது கிறிஸ்தவத்திற்கும் இஸ்லாத்திற்கும் இடையிலான மோதலின் மைய புள்ளியாக இருந்தது.
13 ஆம் நூற்றாண்டிலிருந்து இது இஸ்ரேலில் முக்கியமாக முஸ்லீம் மக்கள்தொகையாக இருந்தது, அரபு ஆதிக்க மொழியாக இருந்தது, இது மம்லுக் சுல்தானேட்டின் சிரிய மாகாணத்தின் முதல் பகுதியாகவும்,1516ல் ஓட்டோமான் பேரரசின் பகுதியாக இருந்து, பின்னர் 1917-18ல் பிரிட்டிஷ் கைப்பற்றும் வரை இவ்வாறே இருந்தது. ஒரு யூத தேசிய இயக்கம், சியோனிசம், 19 ஆம் நூற்றாண்டின் பிற்பகுதியில் (வளர்ந்து வரும் ஆண்டிசெமிட்டிசத்திற்கு ஓரளவு பதிலளித்தது) தோன்றியது, இதன் ஒரு பகுதியாக அலியா (புலம்பெயர்ந்தோரிடமிருந்து யூதர்களின் வருகை) அதிகரித்தது.முதலாம் உலகப் போரின்போது, பிரிட்டிஷ் அரசாங்கம் ஒரு யூத தேசிய இல்லத்தை உருவாக்க பகிரங்கமாக உறுதியளித்ததுடன், இந்த நோக்கத்திற்காக பாலஸ்தீனத்தை ஆட்சி செய்ய ஒரு ஆணை வழங்கப்பட்டது. ஒரு போட்டி அரபு தேசியவாதம் முன்னாள் ஒட்டோமான் பிரதேசங்கள் மீது உரிமைகளை கோரியது மற்றும் பாலஸ்தீனத்திற்கு யூதர்கள் குடியேறுவதைத் தடுக்க முயன்றது, இது அரபு-யூத பதட்டங்களை வளர்க்க வழிவகுத்தது.
சுதந்திரத்திற்கு பின்
சுமார் 1970 முதல், அமெரிக்கா இஸ்ரேலின் பிரதான நட்பு நாடாக மாறியுள்ளது. 1979 ஆம் ஆண்டில், முகாம் டேவிட் உடன்படிக்கைகளின் அடிப்படையில் ஒரு குழப்பமான எகிப்து-இஸ்ரேல் அமைதி ஒப்பந்தம் கையெழுத்தானது. 1993 ஆம் ஆண்டில், இஸ்ரேல் பாலஸ்தீன விடுதலை அமைப்புடன் ஒஸ்லோ I ஒப்பந்தத்தில் கையெழுத்திட்டது, அதைத் தொடர்ந்து பாலஸ்தீனிய தேசிய ஆணையம் நிறுவப்பட்டது, 1994 இல் இஸ்ரேல்-ஜோர்டான் சமாதான ஒப்பந்தம் கையெழுத்தானது. சமாதான உடன்படிக்கையை இறுதி செய்வதற்கான முயற்சிகள் இருந்தபோதிலும், மோதல்கள் இஸ்ரேலிய மற்றும் சர்வதேச அரசியல், சமூக மற்றும் பொருளாதார வாழ்க்கையில் தொடர்ந்து முக்கிய பங்கு வகிக்கின்றன.
இஸ்ரேலின் பொருளாதாரம் ஆரம்பத்தில் முதன்மையாக ஜனநாயக சோசலிஸ்டாக இருந்தது, 1970 கள் வரை சமூக ஜனநாயகக் கட்சிகளால் ஆதிக்கம் செலுத்தப்பட்ட நாடு. அப்போதிருந்து இஸ்ரேலிய பொருளாதாரம் படிப்படியாக முதலாளித்துவம் மற்றும் ஒரு சுதந்திர சந்தை பொருளாதாரத்திற்கு நகர்ந்து, சமூக நல அமைப்பை ஓரளவு தக்க வைத்துக் கொண்டது.
மேற்கோள்கள்
பகுப்பு:உலக நாடுகளின் வரலாறு பகுப்பு:இசுரேல் வரலாறு பகுப்பு:யூத வரலாறு
2011 இந்தியன் பிரீமியர் லீக்
2011 இந்தியன் பிரீமியர் லீக், சுருக்கமாக IPL 4 அல்லது 2011 IPL, இது நான்காவது இந்தியன் பிரீமியர் லீக் நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) 2007 தொடங்கியது. இது இந்தியாவில் உள்ள சேப்பாக்கம் துடுப்பாட்ட அரங்கம், சென்னையில் தொடங்குகிறது. 2010ன் முந்தைய சாம்பியன் சென்னை சூப்பர் கிங்ஸ். ஏப்ரல் 8 முதல் மே 28 2011 நடைபெறும். இத்தொடரின் இறுதிப் போட்டியில் பெங்களூர் ராயல் சேலஞ்சர்ஸ் அணியை 58 ஓட்டங்கள் வித்தியாசத்தில் சென்னை சூப்பர் கிங்ஸ் அணி வீழ்த்தி இரண்டாவது முறையாக வாகையர் பட்டம் சூடியது.
இதனையும் பார்க்கவும்
2010 இந்தியன் பிரீமியர் லீக்
குளப்புறம் சாஸ்தா கோயில்
குளப்புறம் சாஸ்தா கோயில் தமிழ்நாட்டில் கன்னியாகுமரி மாவட்டம், குளப்புறம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், விநாயகர், பகவதி உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹல்துமுல்லை பிரதேச செயலாளர் பிரிவு
ஹல்துமுல்லை பிரதேச செயலாளர் பிரிவு (Haldummulla Divisional Secretariat, හල්දුම්මුල්ල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள பதுளை மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 37482 ஆகக் காணப்பட்டது.
வெளியிணைப்புக்கள்
பகுப்பு:பதுளை மாவட்டப் பிரதேச செயலாளர் பிரிவுகள்
கூலாய்
கூலாய் (ஆங்கிலம்: Kulai; மலாய்: Kulai; சீனம்: 士乃) என்பது மலேசியா, ஜொகூர் மாநிலத்தில், கூலாய் மாவட்டத்தின் (Kulai District) தலைநகரம்.
இந்த நகரம் முன்பு கூலாய் மாவட்ட மன்றம் (Kulai District Council) எனும் ஊராட்சி மன்றத்தால் நிர்வகிக்கப் பட்டது. தற்சமயம் கூலாய் நகராட்சி மன்றத்தால் (Kulai Municipal Council) (MPKu) நிர்வகிக்கப் படுகிறது.
கோலாலம்பூர் மாநகரில் இருந்து 302 கி.மீ.; மூவார் நகரில் இருந்து 142 கி.மீ.; குளுவாங் நகரில் இருந்து 51 கி.மீ.; ஜொகூர் பாரு நகரத்தில் இருந்து 29 கி.மீ. (18 மைல்); ஸ்கூடாய் (Skudai) நகரத்தில் இருந்து 8 கி.மீ .(5.0 மைல்) தொலைவில் அமைந்துள்ளது.
இசுகந்தர் மலேசியா
கூலாய் மாவட்டத்தில், கூலாய்; கூலாய் ஜெயா; ஆயர் பெம்பான் (Ayer Bemban); பண்டார் புத்ரா கூலாய் (Bandar Putra Kulai); புக்கிட் பத்து (Bukit Batu); இண்டாபுரா (Indahpura); பண்டார் பாரு கங்கார் பூலாய் (Bandar Baru Kangkar Pulai); கெலாப்பா சாவிட், சாலேங் (Saleng); செடனாக் (Sedenak); சீலோங் (Seelong); செனாய் (Senai); செங்காங் ஆகிய நகர்ப் பகுதிகள் உள்ளன.
தவிர, இந்த நகரம் இசுகந்தர் மலேசியா (Iskandar Malaysia) எனும் பொருளாதார மண்டலத்திற்குள் அமையப் பெற்று உள்ளது. அத்துடன் இந்த நகரம் இசுகந்தர் மலேசியாவின் முதன்மை மண்டலங்களில் ஒன்றாகவும் விளங்குகிறது.
இங்கு பல பெரிய பன்னாட்டு மின்னணு உற்பத்தியாளர்களின் தொழிற்சாலைகள் உள்ளன. அதன்வழி உள்ளூர் மக்கள் பலருக்கு வேலைவாய்ப்புகள் உருவாகி உள்ளன.
பொது
கூலாய் மாவட்டம் முன்பு பூலாய் பள்ளத்தாக்கின் ஒரு பகுதியாக இருந்தது. அந்தப் பள்ளத்தாக்கு தற்போதைய துணை மாவட்டமான பூலாய் முக்கிமை உள்ளடக்கி இருந்தது.
1892-ஆம் ஆண்டில் ஹுவாங் குவோ மாவோ (Huang Guo Mao) என்பவரின் தலைமையிலான ஹக்கா சீன மக்கள் (Chinese Hakka); ஜொகூருக்கு குடிபெயர்ந்தனர். ஒரு குடியேற்றப் பகுதியைத் திறந்தனர்.
அவர்கள் குடியேறிய அந்த இடத்திற்கு குய்லாய் (Guilai) என்று பெயர் வைத்தார்கள். குய்லாய் என்றால் ஆமைகள் வருகின்றன என்று பொருள். இந்தக் குய்லாய் எனும் பெயர்தான் பின்நாட்களில் கூலாய் என்று திரிந்தது.
கூலாய் மாவட்டம்
கூலாய் மாவட்டத்தின் பரப்பளவு 753.75 சதுர கி.மீ.; ஜொகூர் மாநிலத்திலேயே சிறிய மாவட்டமாகும். மாநிலப் பரப்பளவில் 3.96%. இந்த மாவட்டம் நகர்ப்புற மற்றும் கிராமப்புறக் குடியிருப்புகளின் கலவையைக் கொண்டு உள்ளது. பெரும்பான்மையான மக்கள் ஜொகூர் பாரு மாநகருக்கு அருகில் உள்ள நகரங்களில் குடியேறி வருகிறார்கள்.
கூலாய் ஜெயா (Kulai Jaya) மற்றும் செனாய் போன்ற நகரங்கள், கூலாய் மாவட்டத்தின் அதிக மக்கள்தொகை மையங்களாக மாறி வருகின்றன. அத்துடன் அந்த நகரங்கள் ஜொகூர் பாரு மாநகரப் பகுதியின் புறநகர்ப் பகுதிகளாகவும் மாறி உள்ளன.
வரலாறு
மலாயா மற்றும் சிங்கப்பூர் நாட்டுப்புறக் கதைகளின் நாயகர்களாக விளங்கும் பாடாங் (Badang) என்பவரின் சொந்த ஊர், சாயோங் ஆற்றின் மேல்புறத்தில் உள்ள ஓராங் அஸ்லி குடியிருப்புப் பகுதியாக இருக்கலாம் என்றும் சொல்லப் படுகிறது.
மலாக்கா சுல்தானகம் நிறுவப் படுவதற்கு முன்னர், 13-ஆம் நூற்றாண்டில் இந்தோனேசியா, சுமத்திராவில் ஸ்ரீவிஜயப் பேரரசு இயங்கி வந்தது. அந்தப் பேரரசிற்கு உட்பட்டதாக சிங்கபுர இராச்சியம் விளங்கியது.
ராஜா ராணா விக்ரமா
சிங்கபுர அரசை 1362–ஆம் ஆண்டில் இருந்து 1375-ஆம் ஆண்டு வரை, ஸ்ரீ ராணா விக்கிரமா (Sri Rana Wikrama) என்பவர் ஆட்சி செய்தார். அப்போது பாடாங் என்பவர் படைத் தளபதிகளில் ஒருவராக இருந்து இருக்கலாம். அவர் காலத்தில் கூலாய் பகுதியில் குடியேற்றம் நடந்து இருக்கலாம் என்றும் நம்பப் படுகிறது.
1548-ஆம் ஆண்டில், சுமத்திரா, கம்பார் எனும் இடத்தில் மலாக்கா சுல்தானகத்தின் கடைசி மன்னர் சுல்தான் மகமுட் ஷா (Sultan Mahmud Syah) காலமானார். அவரின் மறைவுக்குப் பிறகு, அவரின் மகனும் இளவரசருமான அலாவுதீன் ரியாட் ஷா II (Alauddin Riayat Shah II of Johor); சுமத்திரா, கம்பார் தலைநகரை ஜொகூர், கூலாய், சாயோங்கிற்கு மாற்றினார்.
ஜொகூர் சுல்தானகத்தின் முதல் தலைநகராக கோத்தா சாயோங் பினாங்கு (Kota Sayong Pinang) எனும் நகரம் நிறுவப்பட்டது. அதன் பின்னர் ஜொகூர் ஆற்றின் முகப்பில் உள்ள கோத்தா பத்து எனும் இடத்திற்கு தலைநகரம் மாற்றம் கண்டது.
கூலாய் ஜெயா மாவட்டம்
இப்போதைய நவீன கூலாய் மாவட்டம், முன்பு ஜொகூர் பாரு மாவட்டத்தின் துணை மாவட்டமாகும். 2008 ஜனவரி 1-ஆம் தேதி, கூலாய் ஜெயா என்று முழு மாவட்ட நிலைக்கு மேம்படுத்தப்பட்டது.
கூலாய் ஜெயா மாவட்டம் (District of Kulaijaya) மாநிலத்தின் 9-ஆவது மாவட்டமாக அங்கீகரிக்கப் பட்டது. 2015 ஆகஸ்டு 28-ஆம் தேதி, ஜொகூர் சுல்தான் இப்ராகிம் இசுமாயில் இப்னி சுல்தான் இசுகந்தர் (Sultan Ibrahim Ismail ibni Sultan Iskandar) அவர்கள், கூலாய் ஜெயாவின் பெயரை அதன் அசல் பெயரான கூலாய் என்பதற்கு மாற்றம் செய்ய ஆணையிட்டார்.
பா. முத்துராமன்
'''பா. முத்துராமன்''' (Balasubramanian Muthuraman) என்பவர் ஒரு பொறியாளர் மற்றும் தொழில் துறை நிருவாகி ஆவார். இவர் டாடா ஸ்டீல் நிறுவனத்தின் மேலாண்மை இயக்குநராக இருந்தார். தொடக்கத்தில் 1966 இல் டாடா ஸ்டீல் நிறுவனத்தில் பயிற்சியாளராகச் சேர்ந்தார். இரும்பு உருக்கும் உற்பத்தியிலும் பொறியியல் வளர்ச்சியிலும் அனுபவம் பெற்ற பிறகு டாடா ஸ்டீல் நிறுவனத்தில் சந்தைப்படுத்தல் மற்றும் விற்பனை ஆகிய துறைகளில் மாற்றப்பட்டார். இறுதியாக மேலாண்மை இயக்குநராக இருந்தார். தமது 70 ஆம் அகவையில் டாடா குழுமத்திலிருந்து ஒய்வு அடைந்தார். இவருக்குப் பத்ம பூசண் விருதை 2012 ஆம் ஆண்டில் நடுவணரசு வழங்கியது.
கூலாய்
மேலும் காண்க
பகுப்பு:மலேசிய நகரங்கள்‎ பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
பா. முத்துராமன்
படிப்பு
சென்னையில் இந்திய தொழில் நுட்ப நிறுவனத்தில் உருக்கியலில் பொறியியல் பட்டம் பெற்றார். பொது மேலாண்மைப் பயிற்சியில் பட்டமும் பெற்றார்.
பிற பதவிகள்
ஜாம்செட்பூர் எக்ஸ் எல் ஆர் ஐ சேவியர் மேலாண்மைப் பள்ளியில் தலைவராகவும், கரக்பூரில் இந்தியத் தொழில் நுட்ப நிறுவனத்தின்   ஆளுநர் போர்டு தலைவராகவும் இருந்தார்.
மேற்கோள்
பகுப்பு:இந்தியத் தொழிலதிபர்கள் பகுப்பு:வாழும் நபர்கள் பகுப்பு:தமிழகத் தொழிலதிபர்கள் பகுப்பு:டாட்டா குழும நபர்கள் பகுப்பு:1944 பிறப்புகள்
சீகம்பட்டி இராமலிங்கம்
இயல், இசை, சோதிடக் கல்வி
இவரது தந்தையார் சோதிடத்தில் வல்லவர்; புராண நாடகங்களில் நடிப்பதிலும் சுயமாகக் கவி இயற்றுவதிலும் ஆற்றலுடையவர். தந்தையாரே இவருக்குத் தமிழ் நெடுங்கணக்கு,சோதிடம் ஆகியவற்றைக் கற்றுத் தந்தார். கல்வி நிறுவனத்தில் சென்று இவர் எக்கல்வியையும் பயிலவில்லை. ஏழு வயது முதலாகவே சோதிடம் பார்த்து சொல்லும் ஆற்றல் பெற்றார்.1971-இக்குப் பிறகு சைவ சமயத்தில் ஈடுபட்டு அதற்காகவே தம் வாழ்வினை அற்பணித்துக் கொண்டவர். பெரிய புராணம்,திருவிளையாடல் புராணம் முதலான புராணங்களையும் பக்தி இலக்கியங்களையும் தாமே அரிதின் முயன்று கற்றுக் கொண்டவர். சைவ தீக்கை பெற்றது முதலாகச் சைவ சமய புராணங்களைச் சிறப்பாகச் சொற்பொழிவாற்றும் ஆற்றலுடையவராய் விளங்கினார். இவர் ஐந்தாயிரத்திற்கு மேற்பட்ட பாடல்களை மனப்பாடமாகச் செய்துள்ளார்.
சொற்பொழிவு ஆற்றல்
இவர் சொற்பொழிவு செய்யும் பொழுது திருப்புகழ், தேவாரம், திருவாசகம் முதலான தோத்திரப்பாக்களை இன்னிசையுடன் பாடுவார். எந்தக் குறிப்புமின்றி மூன்று மணி நேரத்திற்கு மேல் சொற்பொழிவு செய்வார். 25-ஆம் வயதிலிருந்து புராணப் பிரசங்கங்கள் செய்யத் தொடங்கினார். அவருடைய பிரசங்கங்கள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், பாமர மக்களது உள்ளம் கவர்ந்தவராக விளங்குகிறார். அவரது "ஆன்மிக மொழி" பாமரர்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறியது. இராமலிங்க சுவாமிகள் சைவ சித்தாந்தத்திலும் பெரும்புலமை பெற்றவர்.அவருடைய சொற்பொழிவுகள் எளிய முறையில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.
மேற்கோள்கள்
<References/>
பகுப்பு:சைவப் பெரியார்கள் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
பாகாத் மோவாப்
பாகாத் மோவாப் (எபிரேய மொழிஎபிரேய: மோவாபின் ஆளுனர்) என்பவர் பபிலோனிய அடிமைத்தனத்திலிருந்து எருசலேமுக்கு வந்த ஒரு சந்ததியின் முதல் நபராவார்.(எஸ்றா 10:30,எஸ்றா 2:6)
பாகாத் மோவாப் உண்மையிலேயே, இஸ்ரவேலரின் மோவாபின் ஆளுனராக இருந்தாரா, அல்லது இது வெறும் பெயர் மட்டுந்த்தானா என்பது பற்றிய தகவல்கள் கிடையாது.
தமிழ் நண்பர்கள்
தமிழ் நண்பர்கள் (Tamil Nanbargal) ஒரு சமூக பங்களிப்பு இணைய தளம்.
பாகாத் மோவாப்
பகுப்பு:பழைய ஏற்பாட்டு நபர்கள்
தமிழ் நண்பர்கள்
இந்த தமிழ் நண்பர்கள் சமுதாய இணையதளம் உலகெங்கும் வாழும் தமிழ் பேசும் மக்களுக்காக உருவாக்கப்பட்டது. எனவே அதிகமான பக்கங்களும் பதிவுகளும் தமிழ் மொழியிலேயே காணக்கிடைக்கிறது.
வெளி இணைப்புகள்
பகுப்பு:தமிழ் வலைத்தளங்கள்
போக்ரா
போக்ரா (ஆங்கிலம்:Bogra வங்காளம்: বগুড়া) வங்காளதேசத்தில் உள்ள ஒரு நகரமாகும். இந்நகரம் இராச்சாகி கோட்டத்தில் அமைந்துள்ள போக்ரா மாவட்டத்தில் இருக்கிறது. இம்மாவட்டத்தின் முக்கிய வணிகமையமாக போக்ரா நகரம் திகழ்கிறது.
வரலாறு
இந்திய நாட்டின் மாமன்னர் அசோகர் காலத்தில் இந்நகரம் வங்காளத்தின் மிகப் பழமையான நகரமாக இருந்ததாகக் கூறப்படுகிறது. வங்காளத்தை வெற்றி கொண்ட மாமன்னர் போக்ரா நகரத்தை நிறுவினார். இந்நகரம் முன்னதாக புந்தரவர்தம் என்ற பெயரால் அழைக்கப்பட்டது. 2008 ஆம் ஆண்டு அக்டோபரில், தினாய்பூர் மாவட்டத்தின் கோராகாட் துணைமாவட்டத்திலுள்ள சுரா பள்ளிவாசலுக்கு அருகில் உள்ள குளக்கரையில் ஒரு கல்வெட்டு கண்டறியப்பட்டது. போக்ரா ஒரு பழைமையான நகரம் என்பதற்கு இக்கண்டுபிடிப்பு வலிமை சேர்க்கிறது. இக்கல்வெட்டு குப்தர் காலத்தைச் சேர்ந்தது என்று நம்பப்படுகிறது. வங்காளதேச விடுதலைப் போரின் போது இந்நகரிலும் கடுமையான போர் நடைபெற்றது. போக்ரா போர் என்று அழைக்கப்பட்ட இப்போரில் பிரிவு ஏழைச் சேர்ந்த வங்கதேசபடையின் கொரில்லா அலகுகள் பாக்கித்தான் படையுடன் வீரத்துடன் போரிட்டு வெற்றி பெற்றன.
புவியியல்
1821 ஆம் ஆண்டு முதன்முதலாக போக்ரா உருவாக்கப்பட்டது. நிர்வாக மாவட்டமான போக்ரா 1,359 சதுர மைல் அல்லது 3520 கிலோமீட்டர் 2 பரப்பளவைக் கொண்டிருந்தது.
பிரம்மபுத்திரா நதியின் பல்வேறு செல்வழிகளால் இம்மாவட்டத்தில் பாயும் முக்கியமான ஆறுகள் உருவாக்கப்பட்டுள்ளன. இந்த ஆறுகள் உள்ளூரில் கோனை, தாவ்கொபா மற்றும் யமுனை என்ற பெயர்களால் அழைக்கப்பட்டன. யமுனை ஆறு இம்மாவட்டக் கிழக்கு எல்லையின் ஒரு பகுதியாக உருவாகியுள்ளது. பிரம்மபுத்திராவும் அதனுடைய வழி ஆறுகளும் வங்காளி, கரடோயா, அட்ரை முதலிய சிற்றோடைகளுடன் சேர்ந்து போக்ரா நகரத்திற்கான வணிகப் பயன்பாடுகளுக்கு உதவுகின்றன. வடக்கில் இருந்து தெற்கு நோக்கிப் பாயும் கரடோயா ஆறு 1911 ஆம் ஆண்டில் மாவட்டத்தை இரண்டு பகுதிகளாகப் பிரித்தது. கிழக்குப் பகுதி நிலப்பகுப்பில் வளமான வண்டல் மண் செழித்திருந்தது, செழிப்பாக்குகின்ற வெள்ளம் பாயும் பகுதியாக இப்பகுதி அமைந்ததால் இங்கு சணல், எண்ணெய் வித்துகள், மோட்டா அரிசி போன்ற கனப்பயிர்கள் வளர்ந்தன. மாறாக மேற்குப் பகுதியில் காணப்படும் உயர் நிலத்து மண்ணில் நெற்பயிர் நன்கு விளைந்தது.
பொருளாதாரம்
போக்ரா நகரம் பெரும்பாலும் வங்கிகள் நகரம் என்று அழைக்கப்படுகிறது. நிகழ்நிலை வங்கி வசதிகள், கடன் அட்டைகள், பற்றட்டைகள் போன்ற நவீன வசதிகளுடன் வங்கிகள் இயங்குகின்றன. இந்நகரிலுள்ள கணிசமான வங்கிகள் அரசு வங்கிகளின் கிளைகளாகச் செயல்படுகின்றன. வங்காள வங்கி (மத்திய வங்கி), சோனாலி வங்கி, ரூபாலி வங்கி, சனதா வங்கி, இராச்சாகி கிருசி உன்னயன் வங்கி, வங்காள வளர்ச்சி வங்கி லிமிடெட், உத்தரா வங்கி லிமிடெட், அக்ரானி வங்கி போன்ற வங்கிகளின் கிளைகள் நன்கு விரிவாக்கப்பட்டுள்ளன. இவை தவிர புபாலி வங்கி, தேசிய வங்கி போன்ற சில தனியார் சிறப்பு வங்கிகளும் நகரில் இயங்குகின்றன.
கூடுதலாக, போக்ரா நகரில் மென்பொருள், தொழில்நுட்பம், மற்றும் கணினி சேவை நிறுவனங்கள் பல காணப்படுகின்றன. 2008 இல் பிரஞ்சு கிராமீன் குழு மற்றும் தனோன் குழு இரண்டும் கூட்டு சேர்ந்து போக்ராவில் கிராமீன் தனோன் என்ற பெயரில் செயல்படத் தொடங்கின.
விவசாயத் துறையில் 29.95%, விவசாயப் பொருட்கள் உற்பத்தித் தொழிலில் 12.53%, பொது வணிகத்தில் 18.11% வாடிக்கையாளர் சேவைத் தொழிலில் 15.62% போக்குவரத்துத் தொழில் 6.66% கூலித் தொழிலாளர் 2.2%, பிற தொழில்கள் 14.93% என்ற அளவில் போக்ரா நகர மக்கள் ஈடுபடுவதாக புள்ளி விவரங்கள் தெரிவிக்கின்றன.
சுற்றுலா
வங்காளதேசத்தில் இதுவரை கண்டுபிடிக்கப்பட்டுள்ள நகர தொல்பொருள் தளமான மகாசுதங்கார் போக்ராவில்தான் உள்ளது. இதே போல கிராம மகாசுதன் தளமும் போக்ரா மாவட்டத்திலுள்ள சிப்கானி தானாவில் உள்ளது. இங்கு பண்டைய புந்தரவர்தன் நகரத்தின் நிலப்பகுதி எச்சங்கள் காணப்படுகின்றன. புத்த மதத்தினர், இசுலாமியர்கள், இந்துக்கள் அனைவரும் இப்பகுதியை புனிதத்தலமாக கருதுகின்றனர்.
மகாசுதங்கார் அருகிலேயே அமைந்துள்ள பேகுலூர் பாசோர்கார் இடமும் ஒரு பிரபலமான சுற்றுலா தளாமாகும். பிரித்தானியர் காலத்தில் நீல்குத்தி என்றழைக்கப்பட்ட நவாப் அரண்மனை, கெருவா பள்ளிவாசல் (செர்பூர் துணை மாவட்டம்), பாரா பள்ளிவாசல், சுல்தான் பால்கி சாவின் சமாதி, பஞ்சுபிர் சமாதி, கோகுல் மெட்த், பரசுராம் அரண்மனை, பாசு பிகாரா, பள்ளி உன்னயன் நிறுவனம், சவுதியா நகரப் பூங்கா, பிமர் யங்கிள், நவாப் பாரி அரண்மனை அருங்காட்சியகம், குழந்தைகள் பூங்கா, போர் நினைவு அருங்காட்சியகம் போன்ற பல்வேறு இடங்கள் சுற்றுலாப் பயணிகள் கண்டு களிக்க போக்ரா நகரில் காணப்படுகின்றன.
புற இணைப்புகள்
பகுப்பு:வங்காளதேசம் பகுப்பு:ராஜ்ஷாஹி கோட்டம்
மகிடாசுரமர்த்தினி மண்டபம், மாமல்லபுரம்
thumb|200px|right|[[மகிஷாசுரமர்த்தினி மண்டபத்தின் முகப்புத் தோற்றம்]]
மாமல்லபுரத்தில் உள்ள மகிடாசுரமர்த்தினி மண்டபம் கலங்கரை விளக்கத்துக்குச் செல்லும் வழியில் குன்றின்மீது அமைந்துள்ள ஒரு குடைவரையாகும். இம்மண்டபம் குடையப்பட்டுள்ள பாறைக்கு மேல், ஒலக்கனேஸ்வரர் கோயில் எனும் பெயர் கொண்ட கட்டுமானக் கோயில் அமைந்துள்ளது.
இதன் முகப்பு நான்கு தனித் தூண்களையும் அவற்றின் இரு புறமும் பக்கச் சுவர்களோடு ஒட்டிய இரண்டு அரைத்தூண்களும் கொண்டதாக அமைந்துள்ளது. முகப்பில் அதிட்டானம் காணப்படவில்லை. ஆனால் உயரமாக அமைந்துள்ள மண்டபத்துக்குள் செல்வதற்காக இரண்டு பக்கமும் படிகள் அமைக்கப்பட்டுள்ளன.
thumb|250px|அரக்கன் [[மகிசாசூரன்|மகிசாசூரனிடம் போரிடும் மகிஷாசுரமர்த்தினியின் சிற்பம்]]
மூன்று கருவறைகளைக் கொண்டு அமைக்கப்பட்டுள்ள இக்குடைவரையின் நடுவில் உள்ள கருவறையின் பின்புறச் சுவரில் பெரும்பாலான பல்லவர் கோயில்களில் காணப்படுவதுபோலச் சோமாஸ்கந்தரின் புடைப்புச் சிற்பம் செதுக்கப்பட்டுள்ளது. தரைப்பகுதியில் லிங்கம் பொருத்துவதற்கான குழி காணப்படுகின்றது. இக்கருவறைக்கு இருபுறமும் காணப்படும் கருவறைகளில், தெற்குப் பக்கத்தில் உள்ளது சிவபிரானுக்கு என அமைக்கப்பட்டதாக இருக்கலாம் எனக் கருதப்படுகின்றது. மூன்றாவது கருவறையில் முற்றுப் பெற்ற சிற்பங்கள் எதுவும் காணப்படாவிட்டாலும், சிற்பங்கள் செதுக்கப்பட இருந்ததற்கான சான்றுகள் தென்படுகின்றன. இக்கருவறை திருமாலுக்கு உரியது என ஆய்வாளர்கள் கருதுகிறார்கள். நடுவிலுள்ள கருவறைக்கு முன்னால், குடைவரையின் உள்ளேயே, இரண்டு சிம்மத்தூண்களுடன் கூடிய சிறிய மண்டபம் ஒன்றும் அமைக்கப்பட்டுள்ளது.
பக்கச் சுவரொன்றில் செதுக்கப்பட்டுள்ள மகிடாசுரமர்த்தினி அசுரனுடன் போரிடும் காட்சியைக் காட்டும் புடைப்புச் சிற்பம் இக்குடைவரைக்குரிய சிறப்பு அம்சங்களில் ஒன்றாகும். மிகவும் நேர்த்தியாகச் செதுக்கப்பட்டுள்ள இச்சிற்பம், மாமல்லபுரத்திலுள்ள பரவலாக அறியப்பட்ட சிற்பங்களுள் ஒன்று.
இதற்கு எதிரேயுள்ள பக்கச் சுவரில் பாற்கடலில் பள்ளிகொள்ளும் திருமாலின் புடைப்புச் சிற்பம் செதுக்கப்பட்டுள்ளது.
கல்லாட நாகன்
கல்லாட நாகன் என்பவன் கி.மு. 109 தொடக்கம் கி.மு. 103 வரை இலங்கையின் அனுராதபுர இராச்சியத்தை ஆண்ட அரசனாவான். இவன் சத்தா திச்சனின் இளைய மகனாவான். துலத்தன் மற்றும் லஞ்ச திச்சன் ஆகியோரின் தம்பியும் ஆவான். இவனின் பின் வலகம்பாகு ஆட்சிபீடம் ஏறினான். இவனுக்கு எதிராக இவனின் ஆட்சிக்காலத்தில் இரண்டு சதிகள் நடைபெற்றன; அதில் ஒன்று திச்ச, அப, உத்தர எனும் இளவரசிகள் கலகங்களை உண்டாக்கி இவனது ஆட்சியை கவிழ்க்க முயற்சித்தனர். மற்றையது அரசனின் படைத்தலைவன் மஹாரத்தக என்பவனால் ஏற்பட்டது. இச்சதிகாரணமாக மன்னன் உயிரிழந்தான். அவன் உயிரிழந்ததுடன் படைத்தலைவன் அரசானானான். எனினும் இவனது ஆட்சி சில நாட்களே நீடித்தது.
இவற்றையும் பார்க்க
ஆட்சியாளர் பட்டியல், இலங்கை
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
ஜெப் ஹம்பேஜ்
ஜெப் ஹம்பேஜ் (Geoff Humpage, பிறப்பு: ஏப்ரல் 24, 1954 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டிகளிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1981 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1954 பிறப்புகள்
திருவண்ணாமலை வட்டாரப் போக்குவரத்து அலுவலகம்
திருவண்ணாமலை வட்டாரப் போக்குவரத்து அலுவலகம் (Tiruvannamalai Regional Transport Office - RTO)  இந்திய நாட்டில், தமிழ் நாடு மாநிலத்தில், திருவண்ணாமலை மாவட்டத்தில் இருப்பதாகும். தலைமை வட்டாரப் போக்குவரத்து அலுவலகம் திருவண்ணாமலையில் அமைந்துள்ளது.
அமைவிடம்
திருவண்ணாமலை மாவட்டத்தில், திருவண்ணாமலை நகரில் அமைந்துள்ளது இந்த திருவண்ணாமலை வட்டாரப் போக்குவரத்து அலுவலகம் ஆகும். இதன் வாகனப் பதிவு குறியீடு [TN 25] ஆகும். இதன் கீழ் திருவண்ணாமலை, தண்டராம்பட்டு, செங்கம், கீழ்பெண்ணாத்தூர் ஆகிய தாலுகாக்கள் அமைந்துள்ளது.
மோட்டார் வாகன சட்டம்
வட்டாரப் போக்குவரத்து அலுவலகம் (Regional Transport Office, RTO) இந்தியாவின் மோட்டார் வாகனச் சட்டம், 1988இன் பிரிவு 213 (1)இன் கீழ் அமைக்கப்பட்ட மாநில அரசுகளால் நிருவகிக்கப்படும் அலுவலகம் ஆகும். இந்தச் சட்டத்தின் பல்வேறு விதிகளை செயற்படுத்துவது இதன் பொறுப்பாகும்.இது மாநில அரசின் போக்குவரத்துத் துறையின் கீழ் இயங்குகின்றது. இந்தியாவில் பதிவு இலக்கத்தகடுகளையும் ஓட்டுனர் உரிமங்களையும் வழங்குகிறது.
இந்த அலுவலகத்தின் முதன்மை நோக்கங்களாக தமிழக அரசு அறிவித்துள்ளவை:-
சான்றுகள்
பகுப்பு:திருவண்ணாமலை மாவட்டம் பகுப்பு:வட்டாரப் போக்குவரத்து அலுவலகம்
ஆண்டாள் (பாடகி)
ஆண்டாள் (பிறப்பு: 19 ஜூன் 1939 - இறப்பு 2 ஜூலை 2016) ஓர் இந்திய திரைப்படப் பின்னணிப் பாடகியும், இசை ஆசிரியையுமாவார்.
இளமைக்காலம்
இவர் தூத்துக்குடி மாவட்டத்திலுள்ள ஆழ்வார்திருநகரி (பழைய பெயர் குருகூர்) என்ற ஊரில் பிறந்தார். தந்தை பெயர் அழகியசிங்கம் ஐயங்கார். தந்தை வசதி படைத்தவர். இசைப்பிரியர் என்பதால் வீட்டில் கிராமபோன் கருவியும் இசைத்தட்டுகளும் வைத்திருந்தார். அந்த இசைத்தட்டுப் பாடல்களை கேட்டுக்கேட்டு ஆண்டாள் பாடுவதில் நல்ல பயிற்சி பெற்றார். இதைப் பார்த்த தகப்பனார் இவரை ஓர் உள்ளூர் இசை ஆசிரியரிடம் பயிற்சி பெற அனுப்பினார். அவர் இவருக்கு கீர்த்தனைகளைப் பாடக் கற்றுக் கொடுத்தார். பின்னர் சென்னையில் என். சி. வசந்தகோகிலம் அவர்களிடம் இசைப்பயிற்சி பெற்றார்.
பின்னணிப் பாடகி
டி. கே. எஸ். நாடகக் குழு, ஆர். எஸ். மனோகரின் நேஷனல் தியேட்டர்ஸ், சகஸ்ரநாமத்தின் சேவா ஸ்டேஜ், ஆகிய நாடகக் கம்பெனிகளினதும், கோமல் சுவாமிநாதன், டி. எஸ். துரைராஜ், வி. கே. ராமசாமி, எஸ். எஸ். ராஜேந்திரன் ஆகியோரின் நாடகக் குழுக்களினதும் நாடகங்களில் பின்னணி பாடி வந்தார். டி. கே. எஸ். நாடகக் கம்பெனியாரின் கள்வனின் காதலி நாடகத்தில் இவர் ஏ. எம். ராஜாவுடன் சேர்ந்து பாடிய "வானம்பாடிகள் போலே" என்ற பாடல் இசைத்தட்டாக வெளிவந்து இலங்கை வானொலியில் அதிகம் ஒலிபரப்பாகி பிரபலமடைந்தது. சேவா ஸ்டேஜ் கம்பெனி பாரதியாரின் குயில்பாட்டை நாடகமாக்கியபோது அதில் இவரும் மகாராஜபுரம் சந்தானம் இருவரும் பின்னணி பாடினார்கள். 1954 ஆம் ஆண்டு வெளியான பொன்வயல் திரைப்படத்தில் "வாங்க வாங்க மாப்பிள்ளே" என்ற பாடலைப் பாடினார். அதன்பின் 1954 இல் வெளியான நல்லகாலம், 1956 இல் வெளியான குடும்பவிளக்கு, 1959 இல் வெளியான நாலுவேலி நிலம் ஆகிய படங்களில் பின்னணி பாடியுள்ளார்.
சொந்த வாழ்க்கை
1950 களில் இவர் பிரபலமடைந்து வந்த காலத்தில் இவருக்குத் திருமணம் நடைபெற்றது. ஆனால் இவரது மணவாழ்க்கை சுமுகமாக அமையவில்லை. இதனால் பாடமுடியாத சூழ்நிலை ஏற்பட்டது. கணவனிடமிருந்து பிரிந்து வாழ்ந்தபோதும் ஒதுங்கியே இருந்தார். இவரது மகள் கமலா, மகன் ராஜ்பாலா ஆகியோருக்கு நல்ல இசைப்பயிற்சி அளித்து அவர்களை இசைத்துறையில் ஈடுபடுத்தினார். இசை பயிலும் மாணவர்களுக்கு இசை கற்றுக்கொடுத்து வந்தார்.
இறப்பு
ஆண்டாள் 2016 ஆம் ஆண்டு ஜூலை மாதம் 2-ஆம் நாள் சென்னையில் காலமானார்.
வெளி இணைப்புகள்
பகுப்பு:1939 பிறப்புகள் பகுப்பு:2016 இறப்புகள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தூத்துக்குடி மாவட்ட நபர்கள்
இலத்தூர் நவநீதகிருஷ்ணசுவாமி கோயில்
இலத்தூர் நவநீதகிருஷ்ணசுவாமி கோயில் தமிழ்நாட்டில் திருநெல்வேலி மாவட்டம், இலத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவநீதகிருஷ்ணசுவாமி சன்னதியும், விநாயகர், ஆச்சாரியார், விக்னசர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உபோல் ரத்தனா
இளவரசி உபோல் ரத்தனா (Princess Ubol Ratana) (பிறப்பு 5 ஏப்ரல் 1951) இவர் தாய் அரச குடும்பத்தின் உறுப்பினர் ஆவார். இவர் மன்னர் பூமிபால் அதுல்யாதெச் மற்றும் ராணி சிறிக்கித் ஆகியோரின் மூத்த மகளாவார். மேலும், வச்சிரலோங்கோன் மன்னரின் மூத்த சகோதரியாவார்.
1972 ல், அமெரிக்க குடிமகன் பீட்டர் லாட் ஜென்சன் என்பவரை திருமணம் செய்துகொண்டு அமெரிக்காவில் குடியேறினார். இந்தச் செயல்முறையால் இவரது அரச தலைப்பை இழந்தார். இந்த இணை 1998 இல் விவாகரத்து பெற்றது. அதன்பிறகு இவர் தனது அரச கடமைகளை நிறைவேற்ற தாய் அரசவைக்கு மீண்டும் திரும்பினார். அரச குடும்ப பாணி போல் இல்லாமல், இளவரசி உபோல் ரத்தனா என ஆங்கில பாணியில் உள்ளார்.
2001 ஆம் ஆண்டில், விவாகரத்தைத் தொடர்ந்து வந்த ஆண்டுகளில் தொடர்ச்சியான வருகைகளுக்குப் பிறகு இவர் நிரந்தரமாக தாய்லாந்து திரும்பினார். உடனடியாக, இவர் பல விழாக்களில் கலந்துகொண்டு தனது அரச கடமைகளை நிறைவேற்றத் தொடங்கினார். பின்தங்கியவர்களின் வாழ்க்கைத் தரத்தை மேம்படுத்துவதில் கவனம் செலுத்தும் பல தொண்டு அடித்தளங்களை இவர் தொடங்கினார்.
பிப்ரவரி 2019 இல், "முன்னெப்போதுமில்லாத" நடவடிக்கையாக, 2019 பொதுத் தேர்தலில் தாய்லாந்து பிரதம மந்திரி வேட்பாளராக இவர் அறிவிக்கப்பட்டார். தாய் ரக்ஸா சார்ட் கட்சியின் வேட்பாளராக போட்டியிட்டார். அதே நாளின் பிற்பகுதியில், இவரது தம்பி தாய்லாந்து மன்னர் வச்சிரலோங்கோன் அவசரகால அரச ஆணையை வெளியிட்டார். இவரது வேட்புமனு "பொருத்தமற்றது" என்றும், "அரசியலமைப்பிற்கு விரோதமானது" என்று கூறப்பட்டது. பின்னர் தாய்லாந்தின் தேர்தல் ஆணையம் இவரை பிரதமர் பதவிக்கு போட்டியிட தகுதியற்றது எனக் கூறி, முறையாக இவரது வேட்புமனுவை முடிவுக்கு கொண்டுவந்தது.
ஆரம்ப கால வாழ்க்கை
பூமிபால் அதுல்யாதெச் மற்றும் ராணி சிறிகித் ஆகியோரின் மூத்த குழந்தையாக ஏப்ரல் 5, 1951 அன்று சுவிட்சர்லாந்தின் லோசான் நகரில் உள்ள கிளினிக் டி மாண்ட்சோயிஸில் பிறந்தார்.
உபோல் ரத்தனா என்பது இவரது அரசப் பெயரின் ஒரு பகுதியாகும். இதற்கு "கண்ணாடி தாமரை" என்று பொருள்படும். இவரது பெற்றோர் இவருக்கு "பே" என்று செல்லப்பெயர் சூட்டினர். இவரது குடும்பத்தில் இவர் பை யிங் என்று அழைக்கப்படுகிறார். ஊடகங்களிலும் பொதுவாக தாய் மக்களாலும், இவர் "துங்க்ரோம் யிங்" என்று அழைக்கப்படுகிறார். இது ஒரு ஆதிக்க ராணியின் மகளை அடையாளம் காணும் தலைப்பாகும்.
இவர் தாய்லாந்து திரும்பி, துசித் அரண்மனையின் ஆம்போர்ன் சாத்தான் குடியிருப்பு மண்டபத்தில் தங்கினார். முதல் மாத பிறந்தநாள் விழாவின் அரச கொண்டாட்டத்தில் இவரது தந்தையால் இவர் "மரியாதைக்குரிய இளவரசி" என்று அழைக்கப்பட்டார்.
இவர் மன்னர் பூமிபாலின் விருப்பமான குழந்தையாக இருந்தார். ஏனெனில் இவர் கவர்ச்சியானவராகவும், கல்வியாளராகவும் மேலும், விளையாட்டுகளில் சிறந்தும் விளங்கினார். ஆனால் இவரது சகோதரர் வச்சிரலோங்கோன் அவ்வாறில்லை. மன்னர் இவருடன் டென்னிசு, பூப்பந்தாட்டம் போன்ற விளையாட்டுகளை விளையாடுவதை மிகவும் ரசித்தார்.
பாங்காக்கில் நடைபெற்ற 1967 தென்கிழக்கு ஆசிய தீபகற்ப விளையாட்டுப் போட்டிகளில் (இன்று "தென்கிழக்கு ஆசிய விளையாட்டுக்கள்" என்று அழைக்கப்படுகிறது) அரசனும் இளவரசியும் ஓகே டிங்கி படகோட்டப் பிரிவில் போட்டியிட்டு தாய்லாந்திற்கான தங்கப் பதக்கங்களை வென்றனர்.
தங்கம் ஒலிம்பிக் தங்கப்பதக்கம் வென்ற ஒரு நோர்வே மன்னரைப் போலவே, மன்னர் பூமிபாலும் விளையாட்டில் சிறந்து விளங்க வேண்டும் என்று விரும்பினார். போட்டிகள் ஏர் தலைமை மார்ஷல் டேவி சுல்லசாப் என்பவரால் ஒருங்கிணைக்கப்பட்டது. பந்தயத்தின் போது, இளவரசி முன்னேறிச் சென்று கொண்டிருந்தார். அரசன் பின்னால் பின்தங்கியிருந்தார். இது அரசனது கௌரவத்தை கெடுக்கும் என்று டேவி அஞ்சினார். ஆனால் இறுதியில் மன்னர் பந்தயத்தை வென்றார். தந்தையும் மகளும் பதக்கத்தைப் பகிர்ந்து கொண்டனர்.
திருமணம் மற்றும் குடும்பம்
பல்கலைக்கழகத்தில் படிக்கும் போது, இவர் ஒரு அமெரிக்கரான பீட்டர் லாட் ஜென்சனுடன் தேதியிட்டார். அரண்மனை இதைக் கண்டுபிடித்தது. இவரது பெற்றோர் இவர்களது உறவை கடுமையாக எதிர்த்தனர். இளவரசி அவர்களின் விருப்பத்திற்கு இணங்க மறுத்துவிட்டார்; சூலை 25, 1972 இல், இவர் ஜென்சனை மணந்தார்.
பால் எம் ஹேண்ட்லி என்பார் எழுதிய மன்னர் பூமிபாலின் சுயசரிதையின் படி, மன்னர் இவர் மீது கோபமடைந்து, இவரது அரச பட்டத்தை பறித்தார் எனத்தெரிகிறது. இவர் தாய்லாந்திற்கு நிரந்தரமாக திரும்புவதற்கு முன்னும் பின்னும் தனது அரச பட்டத்தை மீண்டும் நிலைநிறுத்துமாறு தனது தந்தையிடம் கேட்க பல முயற்சிகளை மேற்கொண்டார், ஆனால் மன்னர் ஒருபோதும் பின்வாங்கவில்லை.
இளவரசி அமெரிக்காவில் தனது கணவருடன் 26 ஆண்டுகளுக்கும் மேலாக "திருமதி. ஜூலி ஜென்சன்" என்ற பெயரில் வசித்து வந்தார். பல ஆண்டுகளாக இருந்துவந்த திருமண பிரச்சினைகளுக்குப் பிறகு, தம்பதியினர் 1998 இல் விவாகரத்து செய்தனர். இவரும் இவரது குழந்தைகளும் 2001 ஆம் ஆண்டு வரை தாய்லாந்து திரும்பும் வரை சான் டியாகோவில் தங்கியிருந்தனர்.
இந்த தம்பதியருக்கு இரண்டு மகள்களும், ஒரு மகனும் இருந்தனர். அனைவரும் அமெரிக்காவில் பிறந்தவர்கள்.
இளவரசி அமெரிக்காவில் தங்கியிருந்தபோது, இவரது தாயாரும் (ராணி சிறிகித்) பிற அரச குடும்பத்தின் மற்ற உறுப்பினர்களும் அடிக்கடி வருகை தந்தனர். இவரும் தனது கணவருடன் தாய்லாந்திற்கு தனது பெற்றோரையும், அரச குடும்பத்தைச் சேர்ந்த மற்றவர்களையும் சந்திக்கச் சென்றார். இவர் 1980, 1982, 1987, 1992 மற்றும் 1996 ஆம் ஆண்டுகளில் தாய்லாந்து வந்தார். 2001 இல் நிரந்தரமாக திரும்புவதற்கு முன்பு பல குடும்ப நிகழ்வுகளில் பங்கேற்றார்.
தொண்டுப் பணிகள்
இளைஞர்களின் போதைப் பொருளை எதிர்த்துப் போராடுவதற்காக இவர் 2002 இல் "டு பி நம்பர் ஒன்" என்ற அறக்கட்டளையை தொடங்கினார். 2019 ஆண்டின்படி இந்த அறக்கட்டளை தாய்லாந்து முழுவதும் 31 மில்லியனுக்கும் அதிகமான உறுப்பினர்களைக் கொண்டுள்ளது. தாய்லாந்தின் தேசிய ஒளிபரப்புச் சேவையான என்.பி.டி.யில் "டால்க் டு பிரின்சஸ்" என்ற தொலைக்காட்சி நிகழ்ச்சியை இவர் தொகுத்து வழங்குகிறார். அதில் இவர் தனது போதைப்பொருள் எதிர்ப்புப் பணியின் நோக்கங்களை ஊக்குவிக்கிறார்.
திரைப்பட வாழ்க்கை
2003 ஆம் ஆண்டில், இவர் கசட்டியா என்ற தாய் நாடகத் தொடரில் நடித்தார். 2006 ஆம் ஆண்டில் இவர் "பிளாய்காம்பேட்ச்" என்ற புனைப்பெயரில் எழுதிய நாடகத் தொடரான அனந்தலாய் என்ற பாத்திரத்தில் நடித்தார். 2011 இல், இளவரசியும், இவரது மகள் பிளாய்பைலின் ஜென்சனும் டாவோ லாங் பா, புபா சி-என்ஜென் என்றப் படத்தில் நடித்தனர்.
அரசியல் வாழ்க்கை
2019 பொதுத் தேர்தலில் தாய்லாந்தின் முன்னாள் பிரதம மந்திரி தாக்சின் என்பவரின் தாய்லாந்து ரக்ஸா சார்ட் கட்சியின் பிரதமர் வேட்பாளராக இவர் போட்டியிடுவார் என்று அறிவிக்கப்பட்டது. இது முன்னார் இவ்வாறில்லாமல் "வியக்க வைக்கும்" நடவடிக்கை என்று பேசப்பட்டது. ஏனெனில் அரச குடும்பம் ஒருபோதும் தேர்தலில் நேரடியாக ஈடுபடுவதில்லை. அரச குடும்ப உறுப்பினர்கள் வெளிப்படையாக அரசியலில் பங்கேற்கக்கூடாது என்ற அடிப்படையில் இவரது வேட்புமனுவை இவரது சகோதரர் மன்னர் பத்தாம் ராமா இரத்து செய்தார். மன்னரின் அற்விப்பிக்குப் பிறகு, தாய் ரக்ஸா சார்ட் கட்சி இவருக்கான ஆதரவை திரும்பப் பெற்றது. அரச ஆணையை மேற்கோள் காட்டி தேர்தல் ஆணையம் இவரை தகுதி நீக்கம் செய்தது.
வெளி இணைப்புகள்
பகுப்பு:தாய்லாந்து திரைப்பட நடிகைகள் பகுப்பு:வாழும் நபர்கள் பகுப்பு:1951 பிறப்புகள்
சர்வோதயக் கல்வி
thumb|காந்தியவாதியும், சுதந்திரப் போராளியும், நெய் தலிமின் நிறுவனரான ஸ்ரீ சித்த புஷான் ஹார்டி 1940 இல் பீகார் மாநிலத்தில் (தற்போது மேற்குவங்காளம்) உள்ள மன்ஹூம் மாவட்டத்தில் உள்ள மஜ்ஹிஹிரா என்ற கிராமத்திற்கு வந்தார், அங்கு அவர் மஜ்ஹிஹிரா தேசிய ஆதாரக் கல்வி நிறுவனத்தை (MNBEI) நிறுவினார். தற்போது  இப்போது 100 வயதை கடந்த இவர், இன்னும் எளிய வாழ்க்கையை வாழ்ந்து கைராட்டையைப் பயன்படுத்திவருகிறார். சர்வோதயக் கல்வி, வார்தா கல்வி, ஆதாரக் கல்வி, புதிய கல்வி (Nai Talim (இந்தி: नई तालीम, உருது: نئی تعلیم) என்பது அறிவு மற்றும் வேலை ஆகியவை தனித்தனியானவை அல்ல என்று குறிப்பிடுகின்ற ஒரு கொள்கை ஆகும். காந்தியடிகள் இந்தக் கல்விமுறையை ஊக்குவித்தார்.
இந்த சொற்றொடர் 'அனைவருக்கும் அடிப்படை கல்வி' என மொழிபெயர்க்கப்படுகிறது. இருப்பினும், இது பல பொருள்களைக் கொண்டதாக உள்ளது. இது ஆங்கில கல்வி முறை மற்றும் காலனித்துவத்துடன் காந்திக்கு ஏற்பட்ட அனுபவத்திலிருந்து உருவாக்கப்பட்டது. அந்த வகையில் ஆங்கிலேயக் கல்விமுறையான மெக்காலே கல்வி, இந்தியக் குழந்தைகளை நேரடியான சமுதாயச் சூழ்நிலையிலிருந்தும் உடல் உழைப்பிலிருந்தும் பிரித்துவிடுவதையும், அரசு மற்றும் தனியாருக்கு பணியாளர்களாக குமாஸ்தா கல்வி முறையால் மாற்றுவதையும் கண்டார். மேலும் இதனால் புதிய உயரடுக்கு வர்க்கத்தை உருவாக்கி உடல் உழைப்பிலிருந்தும் பிரித்து விடுகிறதை உணர்ந்தார். மொத்தத்தில் காந்தியக் கல்வி முறையானது குழந்தைகள் தங்கள் கைவண்ணத்தையும் கற்பனைத் திறனையும் காட்டும் தொழில் பட்டறைகளை அறிமுகம் செய்யும் கல்வியாக இருந்தது.
தனது கல்வித் திட்டத்தை மூன்றே வாசகங்களில் காந்தி விளக்கினார். ‘வாழ்க்கைக்கான கல்வி; வாழ்க்கை மூலம் கல்வி; வாழ்க்கை முழுவதும் கல்வி’ என்பவையே அவை. காந்தியக் கல்வியின் அடிப்படை தனி மனிதர்களைச் சமுதாயத்துக்குப் பயனுள்ளவர்களாக மாற்றுவது என்பதே.
கல்வியின் அம்சங்கள்
காந்தியக் கல்வி ஆறு முதன்மைப் பகுதிகளைக் கொண்டது. முதல் அம்சம், ஏழாண்டு ஆதாரக் கல்வியை இலவசமாக அரசே தரத்தோடு வழங்க வேண்டும். இரண்டாவது அம்சம், ஆதாரக் கல்வியானது முழுக்க முழுக்கத் தாய்மொழிவழிக் கல்வியாக இருக்கவேண்டும். மூன்றாவது அம்சம், கைத்தொழில் மூலமோ, ஆக்கப்பணி மூலமோ கல்வி கற்றுத்தரப்படும். நான்காவது அம்சம், பள்ளியின் சட்ட திட்டங்களிலிருந்து தாங்கள் கற்க வேண்டிய தொழில் உட்பட மாணவர்களே தீர்மானித்து சுயக்கட்டுப்பாட்டுடன் ஒரு சமூகமாகப் பள்ளியை வழிநடத்துவார்கள். தங்களது சூழலோடு பொருந்துகிற கல்வி என்பது ஐந்தாவது அம்சம். ஆறாவது அம்சம், குடிமைப் பயிற்சி. நாட்டின் உயர்ந்த லட்சியங்களாகக் காந்தி கருதிய மதச்சார்பின்மை, வாய்மை, நேர்மை, பொது வாழ்வியல், சமுதாயப் பங்கேற்பு, அகிம்சை வழியில் உரிமைகளைப் பெறும் வழிகளை அறிதல் என அவரது கல்வி விரிவடைகிறது.
வரலாறு
காந்தியின் முதல் கல்விச் சோதனை தென்னாப்பிரிக்காவில் டால்ஸ்டாய் பண்ணை ஆசிரமத்தில் துவங்கியது. தென் ஆப்பிரிக்காவிலிருந்து 1915 இல் இந்தியா திரும்பியவர் அன்றைய இந்தியக் கல்வித் திட்டத்தை ஆய்வுக்கு உட்படுத்தியதினார். அதன் விளைவாக, புதிய கல்வித் திட்டத்தை உருவாக்கினார். அதன்படி 1917 இல் அகமதாபாத்தில் தன்னுடைய அடிப்படைக் கல்வி மற்றும் புதிய கல்வி எனும் கொள்கைகளின்படி புதிய பள்ளிகளைத் தொடங்கினார். இதே போன்று 1921 இல் குசராத்தில் குஜராத் வித்யா பீடம் என்ற பல்கலைக்கழகத்தை நிறுவினார். இதற்கு வெகுகாலத்திற்குப் பிறகு, விடுதலைப்போராட்ட வெப்பம் மிகுந்த காலத்தில் சேவாகிராமத்தில் வாழ்ந்தபோது, ‘ஹரிஜன்’ இதழில் நாட்டின் கல்வி குறித்து விரிவான ஒரு கட்டுரையை காந்தி எழுதினார். அதில் கல்விமுறையின் 10 பலவீனங்களைப் பட்டியலிட்டிருந்தார். அவை,
பின்னர் காந்தி 1937 அக்டோபர் 22 இல் வார்தாவில் தேசிய கல்வி மாநாட்டை கூட்டினார். அது இந்தியத் தேசியக் கல்வி மாநாடு என்று அழைக்கப்படுகிறது. கல்வியாளர் டாக்டர் ஜாகிர் ஹுசைன் தலைமையில் இந்தியக் கல்வி குறித்து முடிவுசெய்ய ஒரு குழுவும் அமைக்கப்பட்டது. வார்தா கல்வித் திட்டம் அல்லது ஆதாரக் கல்விக் கொள்கை அந்த கல்விக் குழுவால் பரிசீலித்து முன்மொழியப்பட்டது. பிறகு வர்தாவிலும் செகாவோனிலும் சர்வோதய மாதிரிப் பள்ளிகள் தொடங்கப்பட்டன. காந்தியின் மரணத்திற்குப் பிறகு அடிப்படை கல்வி மற்றும் முன்-அடிப்படை கல்விப் பள்ளிகள் உருவாக்கப்பட்டன.
மத்திய அரசு அமைத்த தேசிய திட்ட ஆணையம் பல அடிப்படைகளில் காந்தியின் அடிப்படை கல்வி பார்வைக்கு எதிர்ப்பைப் தெரிவித்தது. நேருவின் அரசின் பார்வையானது நாட்டை தொழில்மயமாக்குவதையும், மையப்படுத்தப்பட்ட திட்டமிட்ட பொருளாதாத்தையும் கொண்டதாக இருந்ததால், இதில் காந்தியின்  'ஆதாரக் கல்வி' அல்லது சுய-ஆதரவு பள்ளிகளுக்கு இடமின்றி போனது. அறிவியல் மற்றும் தொழில்நுட்பம் ஆகியவற்றுக்கு முக்கியத்துவம் தர அறிவுஜீவிகளாளலும், அரசியல் தலைவர்களாளும் ஆதரவளிக்கப்பட்டது."
மேற்கோள்கள்
பகுப்பு:காந்தியம் பகுப்பு:இந்தியாவின் கல்வி வரலாறு
வாழவல்லான் ஊராட்சி
வாழவல்லான் ஊராட்சி (Valavallan Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஸ்ரீவைகுண்டம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2792 பேர் ஆவர். இவர்களில் பெண்கள் 1463 பேரும் ஆண்கள் 1329 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காளிங்காவரம் ஊராட்சி
காளிங்காவரம் ஊராட்சி (Kalingavaram Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள சூளகிரி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2251 ஆகும். இவர்களில் பெண்கள் 1126 பேரும் ஆண்கள் 1125 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அக்ரோலீனைடு
அக்ரோலீனைடு (Acroleinide) என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் அக்ரோலீன் இக்குழுவில் இடம்பெற்றுள்ளது. அக்ரோசினோனைடில் (டிரையாம்சினோலோன்) இச்சேர்மத்தைக் காணமுடிகிறது.
மேற்கோள்கள்
பகுப்பு:அக்ரோலீனைடுகள் பகுப்பு:கரிமச் சேர்மங்கள்
பொம்மைச்சீட்டு
பொம்மைச்சீட்டு ஒரு சூதாட்ட விளையாட்டு.
பொம்மைச்சீட்டு வைத்திருபவர் ஒரு பொம்மைச்சீட்டும் இரண்டு எண்சீட்டும் வைத்திருப்பார். அவற்றைக் காட்டிய பின்னர் கவிழ்த்து வைத்துப் பொம்மைச்சீட்டின்மீது வைக்கும் பணத்தொகை இரட்டிப்பாகத் திருப்பித் தரப்படும் என்பார். கவிழ்த்து வைக்கப்பட்டிருக்கும் சீட்டை அங்குமிங்கும் சுழற்றி இடம் பாற்றி வெத்துப் பணம் கட்டச் சொல்வார். எது பொம்மைச்சீட்டு எனத் தெரியாமல் அதிட்டம் விழட்டும் எனச் சொல்லி மக்கள் சீட்டின்மேல் பணம் வைப்பர்.
பொம்மைச் சீட்டின்மீது வைக்கப்பட்ட பணம் உண்மையாகவே திருப்பித் தரப்படும். என்றாலும் எண்சீட்டு இரண்டு இருப்பதால் அதன்மீது வைத்த பணம் ஆட்டம் காட்டுபவருக்கு ஆதாயமாக முடியும். தேர்த்திருவிழாக் காலங்களில் இது ஆடப்படும். மக்களை ஏமாற்றும் இந்த விளையாட்டு தடை செய்யப்பட்டுள்ளது.
கருவிநூல்
பகுப்பு:தமிழர் விளையாட்டுகள்
சௌரப் குமார் சாலிகா
சௌரப் குமார் சாலிகா (ஆங்கிலம்: Saurabh Kumar Chaliha) (1930 - 2011 ஜூன் 25 ) என்றப்  புனைப்பெயரில் அசாமிய சிறுகதைகள் எழுத்தாளராவார். இவரது உண்மையான பெயர் சுரேந்திர நாத் மேதி என்பதாகும். இவரது சிறுகதைத் தொகுப்பு குலாம் 1974இல் மதிப்புமிக்க சாகித்திய அகாதமி விருதை வென்றது. சாலிகா இந்த விருதைப் பெறச் செல்லவில்லை. பின்னர் அது இவருக்கு அகாதமியால் அனுப்பப்பட்டது.
சுயசரிதை
சௌரப் குமார் சாலிகா 1930ஆம் ஆண்டில் இந்தியாவின் அசாமின் தர்ரங் மாவட்டத்திலுள்ள மங்கல்தோய் நகரில் காளிராம் மேதி - சுவர்ணலதா மேதி ஆகியோருக்குப் பிறந்தார். இவரது தந்தை காளிராம் மேதி கடிதங்களில் முக்கியத்துவம் வாய்ந்தவர். 1919ஆம் ஆண்டு அசாம் இலக்கிய மன்றத்தின் அமர்வுக்கு தலைமை தாங்கினார்.
சாலிகா தனது பள்ளி வாழ்க்கையை 1939இல் குவகாத்தியின் புனித மேரி கான்வென்ட் பள்ளியில் தொடங்கினார், பின்னர் காட்டன் கல்லூரி பள்ளிக்கு மாற்றினார். அங்கிருந்து மெட்ரிகுலேஷன் தேர்வில் தேர்ச்சி பெற்றார். 1946 இல் சாலிகா ஐ.எஸ்.சி படிப்பதற்காக காட்டன் கல்லூரியில் சேர்ந்தார். அங்கு இவர் ஒரு சிறந்த அறிவியல் மாணவராக இருந்தார். 1948இல் மாநிலத்தில் 5வது இடத்தில் பறக்கும் வண்ணங்கள் போல தேர்வில் தேர்ச்சி பெற்றார். பின்னர் சாலிகா காட்டன் கல்லூரியிலேயே இயற்பியலில் இளங்கலை அறிவியல் (பிஎஸ்சி) படிப்பைத் தேர்வு செய்தார். இருப்பினும், இவர் தனது கல்லூரி நாட்களில் பொதுவுடமை மற்றும் மார்க்சிய சித்தாந்தங்களால் ஈர்க்கப்பட்டார். மேலும் இந்திய புரட்சிகர பொதுவுடமை கட்சியுடன் (ஆர்.சி.பி.ஐ) தீவிரமாக ஈடுபட்டார். இதன் விளைவாக கைது செய்யப்பட்டு எழுத்தாளருக்கு சிறைத்தண்டனை விதிக்கப்பட்டது. சிறையில் இருந்து தனது இளங்கலை அறிவியல் இறுதித் தேர்வுகளுக்கு சென்றார். இலண்டன் பல்கலைக்கழகத்தில் இயற்பியலில் முதுகலை அறிவியல் (எம்.எஸ்.சி) முடித்தார்.
தொழில்
சாலிகா 1960இல் இந்தியா திரும்புவதற்கு முன்பு ஜெர்மனியில் பல கல்வி நிறுவனங்களில் பணிபுரிந்தார், அசாம் பொறியியல் கல்லூரியில் இயற்பியல் துறையில் விரிவுரையாளராக சேர்ந்தார். அதே துறையின் தலைவராக ஓய்வு பெற்ற இவர் 1990ஆம் ஆண்டில் கல்லூரியின் வாழ்நாள் கூட்டாளியாக கௌரவிக்கப்பட்டார். இவரது பல கதைகள் பல முதலில் அசாமி பத்திரிகைகள் மற்றும் பன்ஹி, இராம்தேனு, அவகான், சமகலின், சாதின், தைனிக் அசோம், அசோம் பானி போன்ற இலக்கிய இதழ்களில் வெளிவந்தன. மேலும் பல ஆங்கிலம், பெங்காலி, இந்தி, தெலுங்கு மற்றும் மலையாளம் போன்ற பிற மொழிகளில் மொழிபெயர்க்கப்பட்டுள்ளன. இவைகள் பல்வேறு இந்திய இதழ்கள் மற்றும் தொகுப்புகளில் வெளியிடப்பட்டன.
விருதுகள்
சௌரப் குமார் சாலிகா தனது குலாம் என்ற சிறுகதைத் தொகுப்புக்காக 1974ஆம் ஆண்டில் சாகித்ய அகாதமி விருதை வென்றார். 1995ஆம் ஆண்டில், அசாம் பள்ளத்தாக்கு இலக்கிய விருதும் இவருக்கு வழங்கப்பட்டது. ஆனால், தனிமைப்படுத்தப்பட்ட சாலிகா ஒரு முறை மட்டுமே முறையான அங்கீகாரத்தை பகிரங்கமாக ஏற்றுக்கொண்டார். தனது விருதை ஏற்றுக்கொள்ளும் உரையில், 'நான் ஒரு ஆதாய நோக்குடன் இருப்பவனைப் போல உணர்கிறேன்' என்று கூறினார். ஒரு புனைப்பெயரில் எழுதும் இவர், குவகாத்தி நகரத்திலுள்ள ஒரு நிறுவன அமைப்பிலிருந்து அசாம் பள்ளத்தாக்கு இலக்கிய விருதை ஊடகங்கள் மற்றும் பொதுமக்களிடையே தன்னை பகிரங்கமாக வெளிபடுத்திக் கொள்ளவில்லை. இந்த விருதினை ஏற்றுக்கொண்டபோது, ஒரு முறை மட்டுமே இவர் பகிரங்கமாக வெளிவந்தார். இந்த ஒற்றை நிகழ்வைத் தவிர, சாலிகா தனது வாழ்நாள் முழுவதும் எண்ணற்ற அபிமானிகளுக்கு ஒரு புதிராக இருந்தார்.
இறப்பு
சௌரப் குமார் சாலிகா சுவாச நோயால் பாதிக்கப்பட்டு குவகாத்தியின் சர்வதேச மருத்துவமனையில் அனுமதிக்கப்பட்டார், அங்கு இவருக்கு சிறு அறுவை சிகிச்சையும் செய்யப்பட்டது. இவர் 2012 ஜூன் 25, அன்று மருத்துவமனையில் சனிக்கிழமை காலை 5.40 மணிக்கு, தனது 81 வயதில் இறந்தார்.
வெளி இணைப்புகள்
பகுப்பு:2011 இறப்புகள் பகுப்பு:1930 பிறப்புகள் பகுப்பு:சாகித்திய அகாதமி விருதுகள் பகுப்பு:இந்திய எழுத்தாளர்கள்
அமினோபென்சால்
அமினோபென்சால் (Aminobenzal) என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் 4-டைமெத்திலமினோமென்சிலிடின் இக்குழுவில் இடம்பெற்றுள்ளது. டிரையாம்சினோலோன் அமினோபென்சால் பென்சமிடோ அசோபியூட்டைரேட்டில் இச்சேர்மத்தைக் காணமுடிகிறது.
மேற்கோள்கள்
பகுப்பு:அமினோபென்சால்கள் பகுப்பு:கரிமச் சேர்மங்கள்
ஆலி-எலை பிரதேச செயலாளர் பிரிவு
ஆலி-எலை பிரதேச செயலாளர் பிரிவு (Hali-Ela Divisional Secretariat, හාලි ඇල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள பதுளை மாவட்டத்தில் உள்ளது. இப்பிரிவு துணை நிர்வாக அலகுகளாக 57 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 90179 ஆகக் காணப்பட்டது.
வெளியிணைப்புக்கள்
பகுப்பு:பதுளை மாவட்டப் பிரதேச செயலாளர் பிரிவுகள்